Tartu Kergejõustiku Veteranide Klubi Kevek

Juhatuse koosoleku protokoll nr: 1

Koosolek viidi läbi 10.01.2022 Teguri 37 , kell 16.30 - 18.30

Koosoleku viis läbi juhatuse esimees Andrus Mutli. Koosolekul olid kohal:

Klaarika Eksi

Heikki Ots

Aivar Pere

Puudus Margus Kirt

Protokollis Klaarika Eksi.

Koosoleku päevakava :

1. Aasta koosoleku päevakava arutelu ja ülesannete jaotus
2. Põhikirja muudatuste arutelu
3. Kevek 2021 arvudes
4. Ülevaade EKVA juhatuse koosolekust
5. KEVEK liikmete olulisemad sünnipäevad
6. Muud jooksvad teemad
7. KEVEK aastakoosolek toimub 21.01.2022 algusega kell 18.00 kohvikus Vilde ja Vine , Vallikraavi tn. 4 II. korrusel. Lepiti kokku aastakoosoleku teemade järjekord:

* Andrus juhatab saabujad laudadesse ja tutvustab aastakoosolekule tulijatele koosoleku

päevakava.

* Heikki tutvustab uut KEVEK põhikirja, toimub arutelu, hääletamine ja küsimustele vastamine.
* KEVEK revident Siiri Pilt annab ülevaate 2021 aasta kulutustest ja laekumistest.
* Aivar annab lühiülevaate 2021 aastal tehtust.
* Toimub ühine söömine, selle ajal viib Andrus läbi parimate KEVEK liikmete meelespidamise mälestusesemetega.
* Aivari poolt organiseeritud üllatusesineja.
* Andrus korraldab võistkondliku viktoriini.

Margus Kirt organiseerib aastakoosolekule fotograafi.

Aastakoosolekut protokollib Klaarika Eksi.

Andrus saadab 11.01.2022 liikmetele meilile info aastakoosoleku toimumise ja selle toitlustuse tasumise kohta. Andrus tellib Särka Sport- ist aastakoosoleku meened. Meenete saajad arutati omavahel läbi.

Klaarika uurib omapoolt võimalusi aastakoosolekul esinejate osas ja annab tulemustest tagasisidet.

1. Heikki tegi ülevaate uue põhikirja muudatuste kohta. Andrus saadab põhikirja projekti liikmetele 11.01.2022 laiali ja ootab tagasisidet hiljemalt 14.01.2022.
2. Keveki liikmeid 31.12.2021 seisuga 80, uusi 2021 aasta liitujaid 14 ja surma tõttu lahkus 1 liige. Keskmine vanus hetkel 61.45. 2021 aasta pangakonto andmed on talle saadetud. 01.01.2021 seisuga oli KEVEK pangakontol vabasid vahendeid 10942.92 eurot ja seisuga 31.12.2021 oli vabasid vahendeid 10045,31 eurot.
3. Andrus andis ülevaate EKVA juhatuse koosolekul räägitust. Esmalt 15.01.2022 toimuvad Tartus esmakordselt Eesti veteranide MV viievõistluses mille vastutav toimetaja on Andrus Mutli. Eesti sise MV toimub Tartus 12.03 TÜ ASK Spordihoones Ujula 4, läbiviijaks KEVEK koostöös Tartu Kaleviga, kulutused kannab EKVA. Eesti MV 12.-13 august Rakveres. Baltimaade MV 10.-11.09 Klaipedas . Osavõtumaksu suurused avaldatakse EKVA kodulehel.

Andrus tegi ettepaneku KEVEK iga-aastane detsembri Meistrivõistlused lükata jaanuarisse siis ei tekita segadust rekordite tunnistuste koostamisel ja sportlase seisukohast on jaanuar võistlusvormi ajastamiseks parem aeg kui detsember. EKVA parimate sportlaste valimisel otsustati järgnevat: Kuna peaksid toimuma nii EM kui MM, siis otsustati minna tagasi varasema korra juurde, kus MM-tiitel on esikohal, siis EM-tiitel, siis MM-hõbemedal, seejärel muud nende tiitlivõistluste medalid. Kui need kriteeriumid on ammendunud vaadatakse taset võrreldes maailmatasemega, Eesti rekordeid, Eesti meistri tiitleid juhatuse liikmete subjektiivsete otsuste põhjal. Rekordite kinnitamise kohta otsustati järgmiselt: Senised 60 m jooksu tipptulemused kinnitada rekorditeks, kuid edaspidi 60 m distantsil saab 60 m rekordit ületada vaid sisevõistlusel, siserekordid fikseeritakse edaspidi ka 50/55/60 mtj, 3000 m käimises ja halli 5-võistlusel.

1. Aivar Pere sai ülesandeks meeles pidada KEVEK liikmete olulisemad sünnipäevad ja õigeaegselt märkida need www.kevek.ee kodulehele.

Andrus uurib EKJL- st võimalust, kas oleks võimalik võistelda Kevek klubi nime all, Eesti Kergejõustiku Liidu poolt korraldatud teatevõistlustel.